ข้อบัญญัติองค์การบริหารส่วนตำบลเกาะปันหยีข้อบัญญัติองค์การบริหารส่วนตำบลเกาะปันหยีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเกาะปันหยีอำเภอเมืองพังงา จังหวัดพังงาพ.ศ. ๒๕๖๐ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลเกาะปันหยีโดยความเห็นชอบของสภาองค์การบริหารส่วนตำบลเกาะปันหยี และนายอำเภอเมืองพังงาจึงตราข้อบัญญัติขึ้นไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเกาะปันหยีเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเกาะปันหยีอำเภอเมืองพังงา จังหวัดพังงา พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ๓ ในข้อบัญญัตินี้(๑)บริเวณที่ ๑ หมายความว่า พื้นที่ในบริเวณ ดังต่อไปนี้ด้านเหนือ จดแนวเขตตำบลเกาะปันหยีด้านเหนือด้านตะวันออก จดแนวเขตป่าไม้ถาวรตามมติคณะรัฐมนตรีป่าชายเลนโครงการคลองหาดคี่ (พง.๙๐)ด้านใต้ จดแนวเขตป่าไม้ถาวรตามมติคณะรัฐมนตรีป่าชายเลนโครงการ ป่าลัดคลองสวน (พง.๘๙) และอุทยานแห่งชาติป่าอ่าวพังงาด้านตะวันตก จดแนวเขตตำบลเกาะปันหยีด้านตะวันตก(๒)บริเวณที่ ๒ หมายความว่า พื้นที่ในบริเวณ ดังต่อไปนี้ด้านเหนือ จดแนวเขตตำบลเกาะปันหยีด้านเหนือด้านตะวันออก จดแนวเขตป่าไม้ถาวรตามมติคณะรัฐมนตรีป่าชายเลนโครงการคลองหาดคี่ (พง.๙๐) แนวเขตป่าไม้ถาวรตามมติคณะรัฐมนตรีป่าชายเลนโครงการป่าลัดคลองสวน (พง.๘๙) และอุทยานแห่งชาติป่าอ่าวพังงาด้านใต้ จดคลองหลังด่านฝั่งเหนือ และเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔๑๔๔ด้านตะวันตก จดแนวเขตตำบลเกาะปันหยีด้านตะวันตกแนวเขตป่าไม้ถาวรตามมติคณะรัฐมนตรีป่าชายเลนโครงการป่าลัดคลองสวน (พง.๘๙) และอุทยานแห่งชาติป่าอ่าวพังงาและแนวเขตป่าไม้ถาวรตามมติคณะรัฐมนตรี ป่าชายเลนโครงการคลองหาดคี่ (พง.๙๐)ทั้งนี้ยกเว้นพื้นที่บริเวณที่ทำการด่านศุลกากรจังหวัดพังงาทั้งนี้ตามแผนที่ท้ายข้อบัญญัตินี้ข้อ๔ ให้กำหนดพื้นที่ในท้องที่องค์การบริหารส่วนตำบลเกาะปันหยีภายในบริเวณแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๕)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๖)อาคารพักอาศัยที่ดำเนินการตามกฎหมายว่าด้วยการจัดสรรที่ดิน(๗)อาคารพักอาศัยหรืออาคารพาณิชย์ ประเภทอาคารสูงหรืออาคารขนาดใหญ่(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔)สุสานและฌาปนสถานตามกฎหมายว่าด้วยสุสานและฌาปนสถาน(๕)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๖)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๗)อาคารพักอาศัยประเภทห้องชุด อาคารชุด หรือหอพัก(๘)คลังสินค้า(๙)ไซโลเก็บผลิตผลทางการเกษตร(๑๐)โรงกำจัดมูลฝอยข้อ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามบุคคลใดดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลเกาะปันหยีรักษาการให้เป็นไปตามข้อบัญญัตินี้ประกาศ ณ วันที่ ๒๕มกราคม พ.ศ. ๒๕๖๐ดำรง สินโตนายกองค์การบริหารส่วนตำบลเกาะปันหยี[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลเกาะปันหยีเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเกาะปันหยีอำเภอเมืองพังงา จังหวัดพังงา พ.ศ. ๒๕๖๐๒. บัญชีท้ายข้อบัญญัติองค์การบริหารส่วนตำบลเกาะปันหยีเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลเกาะปันหยีอำเภอเมืองพังงา จังหวัดพังงา พ.ศ. ๒๕๖๐(ดูข้อมูลจากภาพกฎหมาย)พรวิภา/ภวรรณตรี/จัดทำ๔ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๔ ง/หน้า ๕๕/๓๑ กรกฎาคม ๒๕๖๐